joelniklaus/EU_Wikipedias huggingface dataset:
Γουάλας Μπίρι

Ο Γουάλας Μπίρι (Wallace Fitzgerald Beery, 1 Απριλίου 1885 - 15 Απριλίου 1949) ήταν Αμερικανός ηθοποιός βραβευμένος με Όσκαρ Α' Ανδρικού Ρόλου για την ταινία του 1931 Ο Πρωταθλητής (The Champ). Ο ηθοποιός υπήρξε ένας από τους σημαντικότερους αντιπροσώπους του αμερικανικού κινηματογράφου κατά τη διάρκεια του μεσοπολέμου και η εικόνα του ερχόταν σε αντίθεση με το πρότυπο του σαγηνευτικού και κομψού γόη που προωθούνταν εκείνη την περίοδο. ξεκίνησε την πορεία του στην έβδομη τέχνη πρωταγωνιστώντας σε βωβές ταινίες και πέρασε με επιτυχία στον ομιλούντα κινηματογράφο. Οι σημαντικότερες ταινίες στις οποίες έλαβε μέρος είναι οι: Στα Κάτεργα (The Big House, 1930), Μιν και Μπιλ (Min and Bill, 1930), Γκραντ Οτέλ (Grand Hotel, 1932), Το Βράδυ στις Οκτώ (Dinner at Eight, 1933) και Βίβα Βίλλα (Viva Villa, 1934). Ο Μπίρι εμφανίστηκε σε περίπου 250 ταινίες στην καριέρα του. Υπήρξε αδελφός του Νόα Μπίρι του πρεσβύτερου και θείος του Νόα Μπίρι του νεώτερου.

Εξωτερικοί σύνδεσμοι 

 Γουάλας Μπίρι , σελίδα στον ιστότοπο Cine.gr .
 Βίκτορ ΜακΛάγκλεν, σελίδα στον ιστότοπο της Internet Movie Database .

Βραβευμένοι με Όσκαρ Α' Ανδρικού Ρόλου
Αμερικανοί άνδρες ηθοποιοί βωβών ταινιών
Αμερικανοί άνδρες ηθοποιοί θεάτρου
Αμερικανοί άνδρες ηθοποιοί κινηματογράφου
Κριμ Παφ (γάτα)

Η Κριμ Παφ (αγγλικά: Creme Puff, 3 Αυγούστου 1967 - 6 Αυγούστου 2005) ήταν μια θηλυκή γάτα που πέθανε σε ηλικία 38 ετών και τριών ημερών. Ήταν η γηραιότερη γάτα που έχει καταγραφεί ποτέ, σύμφωνα με την έκδοση του 2010 του Βιβλίου Γκίνες.

Η Κριμ Παφ και η άλλη μακρόβια γάτα του Τζέικ Πέρι 
Η Κριμ Παφ έζησε με τον ιδιοκτήτη της, τον Τζέικ Πέρι, στο Ώστιν του Τέξας. Ο Πέρι ήταν επίσης ιδιοκτήτης μιας ακόμα γάτας -του Γκράνπα- και ισχυρίζονταν ότι αυτή γεννήθηκε στο Παρίσι το 1964 και πέθανε το 1998, σε ηλικία 34 ετών και δύο μηνών. Στον Γκράνπα δόθηκε το 1999, μετά θάνατον, η απονομή της "Γάτας της Χρονιάς" (Cat of the Year) από το περιοδικό Cats and Kittens. Αναφορά στον Γκράνπα είχε γίνει σε προηγούμενη έκδοση του Βιβλίου Ρεκόρ Γκίνες. Οι συγγραφείς τουλάχιστον ενός βιβλίου έχουν διατυπώσει εικασίες για το ενδεχόμενο η μακροζωία που είχαν οι γάτες του Πέρι να συσχετίζεται με την ασυνήθιστη δίαιτά τους που περιλάμβανε -ανάμεσα σε άλλα- μπέικον, αυγά, σπαράγγια και μπρόκολο, καταλήγοντας ότι ο Perry «πρέπει να κάνει κάτι σωστά».

Δείτε επίσης 
 Προσδόκιμο ζωής της γάτας
 TiffanyTwo

Παραπομπές 

Γάτες
Ιωάννα Γαϊτάνη

Η Ιωάννα (Γιάννα) Γαϊτάνη (γεν. 1959) είναι Ελληνίδα έμπορος και πολιτικός. Είναι ιδρυτικό μέλος του ΣΥΡΙΖΑ, με τον οποίο διετέλεσε βουλευτής από τον Ιούνιο του 2012 έως τον Αύγουστο του 2015. Στις 21 Αυγούστου 2015, μαζί με άλλους 24 βουλευτές του ΣΥΡΙΖΑ, συνίδρυσε την Κ.Ο. της Λαϊκής Ενότητας.

Βιογραφία 
Γεννήθηκε στη Βέροια το 1959. Το 1987 εντάχθηκε στην Οργάνωση Σοσιαλιστική Επανάσταση (Ο.Σ.Ε.). Το 2001 έγινε στέλεχος της ΔΕΑ. Συμμετέχει στην Πρωτοβουλία Γυναικών ενάντια στο χρέος και τα μέτρα λιτότητας από το 2011. Εξελέγη βουλευτής με τον ΣΥΡΙΖΑ στην Α΄ Θεσσαλονίκης τον Ιούνιο του 2012 και επανεξελέγη τον Ιανουάριο του 2015. Κατά τη ψηφοφορία για την Εκλογή Προέδρου της Δημοκρατίας, αντιτάχθηκε στην υποψηφιότητα του Προκόπη Παυλόπουλου και απείχε κατά τη ψηφοφορία. Ήταν μία από τους 32 βουλευτές του ΣΥΡΙΖΑ που καταψήφισαν το τρίτο μνημόνιο στις 14 Αυγούστου του 2015 και μία βδομάδα μετά συνίδρυσε την Κ.Ο. της Λαϊκής Ενότητας.

Πηγές 

Βουλευτές εκλεγμένοι με τον ΣΥΡΙΖΑ
Βουλευτές Α' Θεσσαλονίκης
Ρωσική μπλέ γάτα

Η ρωσική μπλε είναι μια φυλή γάτας που έχει αργυρό-μπλε τρίχωμα. Είναι πολύ ευφυείς και παιχνιδιάρικες, αλλά τείνουν να είναι ντροπαλές με τους αγνώστους. Αναπτύσσουν στενούς δεσμούς με τους ανθρώπους τους και αναζητούνται ως κατοικίδια ζώα, λόγω της προσωπικότητάς τους.

Καταγωγή 
Η ρωσική μπλε είναι μια φυσική φυλή που μπορεί να έχει τις ρίζες της στο λιμάνι της Αρχάγγελσκ, στην Ρωσία. Επίσης μερικές φορές ονομάζεται μπλε Αρχάγγελος. Πιστεύεται ότι οι ναυτικοί πήραν την ρωσική μπλε από τα νησιά Αρχάγγελος στη Μεγάλη Βρετανία και τη Βόρεια Ευρώπη στη δεκαετία του 1860. Η πρώτη καταγεγραμμένη εμφάνιση έξω από τη Ρωσία ήταν το 1875 στο Crystal Palace στην Αγγλία.

Παραπομπές

Εξωτερικοί σύνδεσμοι

 CFA Russian Blue Breed Council
 Russian Blue Information
 Blue Shorthaired Cat Information
 Stichting Blauwe Rus-Russian Blue Foundation

Φυλές γατών
Εκλογές στο Γκουάμ

Το Γκουάμ εκλέγει σε επίπεδο εδάφους έναν κυβερνήτη και ένα κοινοβούλιο. Ο κυβερνήτης εκλέγεται από το λαό για θητεία 4 ετών. Το κοινοβούλιο αποτελείται από 15 μέλη τα οποία εκλέγονται για θητεία 2 ετών σε ανοικτό προκριματικό γύρο.
Λειτουργεί το πολυκομματικό σύστημα και στην πολιτική ζωή κυριαρχούν 2 κόμματα: το Ρεπουμπλικανικό και το Δημοκρατικό Κόμμα.

Εκλογές και δημοψηφίσματα

2020

2018 
Οι πιο πρόσφατες εκλογές διενεργήθηκαν στις 6 Νοεμβρίου 2018. Η Λου Λέον Γκερέρο εξελέγη πρώτη γυναίκα κυβερνήτης.

2008 
Οι Δημοκρατικοί διατήρησαν την πλειοψηφία τους (με 10 έδρες έναντι 5 για τους Ρεπουμπλικάνους) στη Βουλή, με βάση τα αποτελέσματα των γενικών εκλογών, που διεξήχθησαν στις 4 Νοεμβρίου 2008. Η συμμετοχή στις εκλογές πλησίασε το 70%.. Παράλληλα, με ποσοστό άνω του 50% οι ψηφοφόροι τάχθηκαν κατά μιας πρότασης για νομιμοποίηση των τυχερών παιχνιδιών σε καζίνο στο Ταμούνινγκ (Tamuning).

2012 
Οι επόμενες εκλογές  έγιναν στις 6 Νοεμβρίου 2012 μαζί με ένα δημοψήφισμα που αφορούσε την πρωτοβουλία για ένα παιχνίδι bingo με σκοπό το κέρδος. Το Δημοκρατικό Κόμμα κέρδισε 9 από τις 15 έδρες στη Βουλή, ενώ το δημοψήφισμα καταψηφίστηκε από το 64,8% των ψηφοφόρων.

2014 
Εκλογές διεξήχθησαν στις 4 Νοεμβρίου 2014. Κυβερνήτης επανεξελέγη ο Ρεπουμπλικανός Έντι Κάλβο με 63,69% έναντι 35,97% για τον Καρλ Γκουτιέρες. Στη Βουλή, οι Δημοκρατικοί με 9 έδρες κέρδισαν τους Ρεπουμπλικανούς (6 έδρες). Η Δημοκρατική Μαντλίν Μπόρνταλο εξελέγη αντιπρόσωπος του Γκουάμ στην αμερικανική Βουλή με ποσοστό 57,8%. Τέλος, έγινε και δημοψήφισμα για τη νομιμοποίηση της μαριχουάνα για ασθενείς, το οποίο υπερψηφίστηκε 56,48%.

Παραπομπές 

 
Γκουαμ
Calm Before the Storm

Το Calm Before the Storm είναι το πέμπτο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 7 Νοεμβρίου του 1987 μέσω της δισκογραφικής εταιρίας "Filmtrax Records".

Ιστορία του δίσκου
Τον Σεπτέμβριο του 1986, εντάχθηκαν στο συγκρότημα οι κιθαρίστες Μάικ Χίκι και Τζιμ Κλερ. Η νέα σύνθεση έδωσε τις πρώτες της συναυλίες στην Βραζιλία, τον Δεκέμβριο του ίδιου έτους και τρεις μήνες αργότερα υπέγραψαν στην "Filmtrax Records", η οποία πραγματοποίησε συμφωνία με την "K-tel" για την αμερικάνικη κυκλοφορία του επόμενου τους άλμπουμ. Έναν μήνα πριν την κυκλοφορία του δίσκου, οι Venom περιόδευσαν στην Ιαπωνία, παίζοντας τρεις sold-out συναυλίες στην Οσάκα, το Κιότο και το Τόκιο.

Το "Calm Before the Storm" κυκλοφόρησε στις 7 Νοεμβρίου 1987, περιλαμβάνοντας έντεκα κομμάτια, μέρος των οποίων προερχόταν από την περίοδο των ηχογραφήσεων του "Deadline". Το συγκρότημα σκόπευε να κυκλοφορήσει το κομμάτι "Under The Spell" σε μορφή σινγκλ, κάτι το οποίο δεν πραγματοποιήθηκε ποτέ.

Ο δίσκος έλαβε θετικές κριτικές από τα έντυπα της εποχής, με το "Kerrang" να του δίνει 4,5 / 5, το "Metal Hammer" 5 / 7 και το "Metal Forces" 95%. Παρ' όλα αυτά, οι μετέπειτα κριτικές υπήρξαν πιο αρνητικές, με το "Allmusic" να του δίνει 2 / 5 αστέρια, το "Sputnik Music" μέσο όρο βαθμολογιών 2,3 / 5 και το "Metal Archives" 55%.

Το 1998, το άλμπουμ επανεκδόθηκε από τη "Neat Metal" με διαφορετικό εξώφυλλο, αλλά χωρίς επιπλέον κομμάτια. Επίσης, το κομμάτι "Fire" επανηχογραφήθηκε από το προσωπικό σχήμα του Cronos για την συλλογή "Venom".

Λίστα Τραγουδιών
1. Black Xmas (Bray, Lant, Hickey, Clare) - 2:57	  
2. The Chanting of the Priests (Bray, Lant, Hickey, Clare) - 4:25	  
3. Metal Punk (Bray, Lant, Hickey, Clare) - 3:24
4. Under a Spell (Bray, Lant, Hickey, Clare) - 4:09
5. Calm Before the Storm (Bray, Lant, Hickey, Clare) - 4:14
6. Fire (Bray, Lant, Hickey, Clare) - 2:42
7. Krackin' Up (Bray, Lant, Hickey, Clare) - 2:15
8. Beauty and the Beast (Bray, Lant, Hickey, Clare) - 3:49	  
9. Deadline (Bray, Lant, Hickey, Clare) - 3:17
10. Gypsy (Bray, Lant, Hickey, Clare) - 2:25
11. Muscle (Bray, Lant, Hickey, Clare) - 2:43

Μέλη των Venom
Το "Calm Before the Storm" ηχογραφήθηκε από τους εξής μουσικούς:
 Cronos - φωνητικά, μπάσο
 Μάικ Χίκι - κιθάρα
 Τζιμ Κλερ - κιθάρα
 Abaddon - τύμπανα

Παραπομπές

Πηγές
 Calm Before the Storm - Venom | Songs, Reviews, Credits, Awards | AllMusic
 Venom - Calm Before the Storm - Encyclopaedia Metallum: The Metal Archives
 Venom - Calm Before the Storm (album review) | Sputnikmusic
 1986 HISTORY. Venom Collector Page venom black metal

Δισκογραφία των Venom
Άλμπουμ του 1987
Σερ (ποταμός)

Ο Σερ (γαλλ. Cher, Οξιτανικά: Char) είναι ποταμός της κεντρικής Γαλλίας, αριστερός παραπόταμος του ποταμού Λίγηρα. Πηγάζει στον νομό Κρεζ, βορειοανατολικά του Κροκ. Χύνεται στον Λίγηρα στο Βιλλαντρύ, δυτικά της Τουρ.

Ο ποταμός πλημμύρισε το 1940, καταστρέφοντας το Σατώ ντε Σενονσώ, που βρίσκεται πάνω στον ποταμό, και άλλα κτίσματα κατά μήκος της όχθης.

Νομοί και κωμοπόλεις κατά μήκος του ποταμού:
 Κρεζ 
 Αλιέ: Μονλυσόν
 Σερ: Σαιντ-Αμάντ-Μοντρόντ, Βιερζόν
 Λίγηρας και Σερ
 Εντρ και Λίγηρας: Τουρ

Κύριοι παραπόταμοι είναι, από την πηγή προς την εκβολή (Α: αριστερός/ Δ: δεξιός):

 (Α) Ταρντ
 (Α) Βουέιζ
 (Δ) Αμαρόν  ή Λαμαρόν στο Μονλυσόν
 (Δ) Ωμάνς στο Μωλν
 (Δ) Υέβρ στο Βιερζόν, από το Μπερρύ
 (Α) Ωρόν 
 (Δ) Κολέν
 (Α) Αρνόν στο Βιερζόν, από το Πτί-Μαρς
 (Α) Τεόλ
 (Δ) Σωλντρ 
 (Α) Φουζόν πάνω από το Σαιντ-Αινιάν

Οφείλει το όνομά του στην προ-ινδοευρωπαϊκή ρίζα kʰar, που σημαίνει «πέτρα».

Πηγές
 http://www.geoportail.fr
Ο Σερ στην βάση δεδομένων Sandre

Σερ
Σερ
Ντου (ποταμός)

Ο Ντουμπ (Doubs)  είναι μεγάλος ποταμός μήκους 453 χιλιομέτρων στην ανατολική Γαλλία και στην δυτική Ελβετία, αριστερός παραπόταμος του Σον. Πηγάζει κοντά στο Μουτ στον δυτικό Ιούρα.

Πρώτα ρέει με βορειοανατολική κατεύθυνση, περισσότερο ή λιγότερο κατά μήκος των Γαλλοελβετικών συνόρων (αποτελώντας το σύνορο για περίπου 40 χιλιόμετρα). Κοντά στην Μονμπελιάρ στρέφεται νοτιοδυτικά, ωσότου χυθεί στον Σον στο Βερντέν-συρ-λε-Ντουμπ, περίπου 20 χιλιόμετρα βορειοανατολικά του Σαλόν-συρ-Σον. Όλη η διαδρομή του μοιάζει με ανεστραμμένο U, με την βορειοανατολική του γωνία το μόνο σημείο στο οποίο ο Ντούμπ κυλάει στην Ελβετία έως το Σαιντ-Υρσάν.

Ο Ντουμπ διασχίζει τους ακόλουθους Νομούς της Γαλλίας, Καντόνια της Ελβετίας, και πόλεις:

 Ντουμπ (Γ): Πονταρλιέ
 Νεσατέλ (Ε)
 Ιούρας (Ε): Σαιντ-Υρσάν
 Ντουμπ (Γ): Μονμπελιάρ, Μπεζανσόν
 Ιούρας (Γ): Ντολέ
 Σον-ε-Λουάρ (Γ): Βερντέν-συρ-λε-Ντουμπ

Οι παραπόταμοι περιλαμβάνουν τους:
 Λου
 Ντεσούμπρ

Παραπομπές

http://www.geoportail.fr
The Doubs at the Sandre database

Ποταμοί της Ελβετίας
Ποταμοί της Γαλλίας
Λεκάνη του Ροδανού
Μπεζανσόν
Lego

Τα LEGO (Λέγκο, ονομασία που προέρχεται από τις δανέζικες λέξεις leg godt που σημαίνουν «παίζω καλά») είναι δημοφιλής σειρά παιχνιδιών κατασκευής που παράγει ο Όμιλος LEGO, μια ιδιωτική εταιρεία με έδρα το Μπίλουντ της Δανίας. Η ναυαρχίδα των προϊόντων της εταιρείας «Lego», αποτελείται από πολύχρωμα συναρμολογήσιμα πλαστικά τούβλα και μια σειρά από συνοδευτικά εργαλεία, μικρές φιγούρες και διάφορα άλλα εξαρτήματα. Τα τούβλα Lego μπορούν να συναρμολογηθούν και να συνδεθούν με πολλούς τρόπους, για την κατασκευή αντικειμένων, όπως οχήματα, κτήρια, ακόμα και λειτουργικά ρομπότ. Οτιδήποτε κατασκευαστεί μπορεί στη συνέχεια να αποσυναρμολογηθεί και πάλι, και τα κομμάτια να χρησιμοποιηθούν για να δημιουργηθούν άλλα αντικείμενα.

Η LEGO ξεκίνησε την κατασκευή συναρμολογούμενων παιχνιδιών το 1949. Από τότε έως και σήμερα αναπτύχθηκε μια παγκόσμια υποκουλτούρα σχετικά με τα παιχνίδια LEGO, η οποία έχει τροφοδοτήσει τη δημιουργία ταινιών, παιχνιδιών, διαγωνισμών και έξι θεματικών πάρκων αναψυχής. Έως το 2013 είχαν παραχθεί συνολικά περίπου 560 δισεκατομμύρια εξαρτήματα Lego.

Στην Ελλάδα τη δεδομένη στιγμή υπάρχουν τρεις λέσχες που δραστηριοποιούνται με τις κατασκευές και είναι αναγνωρισμένες από την εταιρία. Οι Greeks, οι Breeks και το The Brick που βρίσκεται στην Βόρειο Ελλάδα. Οι δύο πρώτες είναι Αθηναϊκές λέσχες.

Ταινίες 
 Η Lego Ταινία (2014)
 Η Ταινία Lego Batman (2017)
 Η Ταινία Lego Ninjago (2017)
 Η Ταινία Lego 2 (2019)

Παραπομπές

Εξωτερικοί σύνδεσμοι 

 www.gricks.gr
 www.thebrick.gr
 www.breeks.gr
 Επίσημη ιστοσελίδα

Lego
Παιχνίδια χτισίματος
Πολιτισμός της Δανίας
Δανικά εμπορικά σήματα
Annie

Annie είναι αμερικανικό δραματικό, κωμικό μιούζικαλ παραγωγής 2014. Τη σκηνοθεσία ανέλαβε ο Γουίλ Γκλακ και την παραγωγή η Village Roadshow Pictures και η Overbrook Entertainment του Γουίλ Σμιθ για λογαριασμό της Columbia Pictures. Η ταινία αποτελεί μια σύγχρονη μεταφορά του ομότιτλου Μπρόντγουεϊ μιούζικαλ του 1977, το οποίο με τη σειρά του ήταν βασισμένο στο κόμικ Little Orphan Annie του Χάρολντ Γκρέι που κυκλοφόρησε το 1924. Πρωταγωνιστεί η Κουβενζανέ Γουόλις στο ρόλο της Άνι και ο Τζέιμι Φοξ στο ρόλο του Γουίλ Στακς, έναν μοντέρνο Ντάντι Γουάρμπακς. Στην ταινία συμμετέχουν επίσης οι Ρόουζ Μπερν, Μπόμπι Καναβάλε και Κάμερον Ντίαζ.

Αποτελεί την τρίτη κατά σειρά μεταφορά μετά την κινηματογραφική ταινία της Columbia που κυκλοφόρησε το 1982 και την τηλεταινία της Disney του 1999. Η παραγωγή ξεκίνησε τον Αύγουστο του 2013 και κυκλοφόρησε στους κινηματογράφους στις 19 Δεκεμβρίου 2014. Έλαβε μικτά σχόλια από τους κριτικούς και έλαβε δύο υποψηφιότητες για Χρυσή Σφαίρα στις κατηγορίες Α' Γυναικείου Ρόλου - Κωμωδία/Μιούζικαλ για την ερμηνεία της Γουόλις και Καλύτερου Τραγουδιού.

Παραπομπές

Εξωτερικοί σύνδεσμοι 
 Επίσημη ιστοσελίδα
 Annie στο IMDb

Αμερικανικές ταινίες
Ταινίες του 2014
Ταινίες παραγωγής Columbia Pictures
Αγγλόφωνες ταινίες
Αμερικανικές δραματικές κωμικές ταινίες
Αμερικανικές μουσικές δραματικές ταινίες
Αμερικανικές μουσικές κωμικές ταινίες
Ταινίες συσχετιζόμενες με ορφανά
ΦΚ Ντέσιτς Τούζι

Η ΦΚ Ντέσιτς Τούζι είναι μια ποδοσφαιρική ομάδα από το Τούζι, Μαυροβούνιο. Ιδρύθηκε το 1926. Έδρα της ομάδας είναι το Stadion Tuško Polje, χωρητικότητας 3000 θεατών. Συμμετέχει στη δεύτερη κατηγορία Μαυροβουνίου. Μετράει 7 συμμετοχές στην πρώτη κατηγορία Μαυροβουνίου.

Διακρίσεις 
Κύπελλο
Φιναλίστ (1): 2020–21Β' ΚατηγορίαΠρωταθλήτρια (2)''': 2012–13, 2019–20Φιναλίστ (1): 2014–15Γ' ΚατηγορίαΠρωταθλήτρια (1): 2003–04Δ' ΚατηγορίαΠρωταθλήτρια (6)''': 1971–72, 1975–76, 1982–83, 1986–87, 2001–02, 2002–03

Παραπομπές

Εξωτερικοί σύνδεσμοι 
 Profile by Weltfussballarchiv 
 Football Association of Montenegro - Official Site
 RSSSF Montenegro First League

Ποδοσφαιρικές ομάδες Γιουγκοσλαβίας
Ποδοσφαιρικές ομάδες Μαυροβουνίου
Ιδρύσεις ποδοσφαιρικών ομάδων το 1926
Εθνική Νέας Ζηλανδίας (ποδόσφαιρο ανδρών)

Η εθνική ομάδα ποδοσφαίρου της Νέας Ζηλανδίας εκπροσωπεί τη Νέα Ζηλανδία στο διεθνές Ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Νέας Ζηλανδίας (NZF), η οποία είναι μέλος στην Ποδοσφαιρική Συνομοσπονδία Ωκεανίας (OFC).

Ιστορία 
Έχει κατακτήσει πέντε φορές το Κύπελλο Εθνών Ωκεανίας. Επίσης, έχει συμμετάσχει στην τελική φάση του Παγκοσμίου Κυπέλλου 1982 και Παγκοσμίου Κυπέλλου 2010, όπως και στο Κύπελλο Συνομοσπονδιών του 1999, του 2003 και του 2009.

Στάδιο 
Έδρα της εθνικής Νέας Ζηλανδίας είναι το Westpac Stadium (χωρητικότητα 34.500 θέσεις), που βρίσκεται στο Ουέλλινγκτον.

Στατιστικά 
Την πρώτη θέση όλων των εποχών σε συμμετοχές κατέχει ο Ιβάν Βίσελιτς, με 88 εμφανίσεις. Πρώτος σκόρερ όλων των εποχών είναι ο Βον Κόβενι, με 28 γκολ.

Παραπομπές

Εξωτερικοί σύνδεσμοι 
 

Εθνική Νέας Ζηλανδίας (ποδόσφαιρο)
Εθνικές ομάδες ποδοσφαίρου Ασίας
Fokker D.XXIII

Το Fokker D.XXIII ήταν ολλανδικό μονοθέσιο δικινητήριο μαχητικό αεροσκάφος. Κατασκευάστηκε μονάχα ένα πρωτότυπο πριν την γερμανική επίθεση στην Γαλλία και τις Κάτω Χώρες τον Μάιο του 1940.

Σχεδιασμός και ανάπτυξη 
Το D.XXIII διέθετε δύο αερόψυκτους κινητήρες Walter Sagitta I-SR, ισχύος 528 hp, τοποθετημένους στον διαμήκη άξονα σε ελκτική-ωστική διάταξη. Το πιλοτήριο βρίσκονταν ανάμεσα στους κινητήρες, ενώ το ουραίο ήταν "twin boom" διάταξης. Το αεροσκάφος διέθετε ανασυρόμενο τρίκυκλο σύστημα προσγείωσης. Προτάθηκε η εγκατάσταση δύο πολυβόλων των 13,2 mm και δύο πολυβόλων των 7,9 mm, αλλά τα σχέδια αυτά δεν ευοδώθηκαν.

Το πρωτότυπο πραγματοποίησε την παρθενική του πτήση στις 30 Μαΐου 1939. Κατά την διάρκεια των δοκιμών διαπιστώθηκαν προβλήματα με την ψύξη του πίσω κινητήρα και γενικότερα με την απόδοση και των δύο κινητήρων. Προκειμένου να βελτιωθεί η κατάσταση, προτάθηκε η χρήση κινητήρων Rolls-Royce ή Daimler-Benz στα αεροσκάφη παραγωγής. Το αεροσκάφος πραγματοποίησε 11 πτήσεις, χωρίς ο συνολικός χρόνος παραμονής του στον αέρα να ξεπερνά τις τέσσερις ώρες. Τα προβλήματα ψύξης παρέμεναν και κατά την ενδέκατη και τελευταία πτήση το σύστημα προσγείωσης υπέστη σοβαρές ζημιές. Το πρόγραμμα ακυρώθηκε τον Μάιο του 1940, όταν οι Γερμανοί εισέβαλαν στην χώρα.

Τεχνικά χαρακτηριστικά 

Πηγές:

Δείτε επίσης

Παρόμοια αεροσκάφη 
 Dornier Do 335

Κατάλογοι 
 Κατάλογος μαχητικών αεροσκαφών

Παραπομπές

Βιβλιογραφία 

 
 
 

Αεροσκάφη του Β' Παγκοσμίου Πολέμου
Εμβολοκινητήρια στρατιωτικά αεροσκάφη
D.XXIII
Μαχητικά αεροσκάφη
Εκλογική περιφέρεια Βοιωτίας

Η εκλογική περιφέρεια Βοιωτίας είναι εκλογική περιφέρεια της Ελλάδας, η οποία περιλαμβάνει τον νομό Βοιωτίας. Μέχρι και τις εκλογές του 2009, στην εκλογική περιφέρεια αντιστοιχούσαν 4 έδρες, ενώ από τις εκλογές του Ιανουαρίου του 2015 της αντιστοιχούν 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε πάνω από 100.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Βοιωτία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές 1829-1974

Βουλευτές Βοιωτίας 1974-σήμερα
Ακολουθούν οι βουλευτές Βοιωτίας της περίοδου 1974–2012

Σύνοψη των εδρών που κέρδισαν

Παραπομπές
Τμήμα Επιστήμης Φυσικής Αγωγής και Αθλητισμού Ε.Κ.Π.Α.

Το Τμήμα Επιστήμης Φυσικής Αγωγής και Αθλητισμού (ΤΕΦΑΑ) Αθήνας ανήκει στην Σχολή Επιστήμης Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνὠν.

Σκοπός του ΤΕΦΑΑ είναι να εμφυσήσει στους φοιτητές του αλλά και στους πολίτες τις αρχές και αξίες της επιστήμης της φυσικής αγωγής καθώς και τα ιδεώδη του αθλητισμού και της ευγενούς άμιλλας. Επιπλέον, οφείλει να παρέχει στους πτυχιούχους τα απαραίτητα εχέγγυα για την επιστημονική και επαγγελματική τους σταδιοδρομία.

Ιστορία 
Ιδρύθηκε με το άρθρο 47 του νόμου 1268/1982. Mε το Προεδρικό Διάταγμα 
107/1983  το παράρτημά της Εθνικής Ακαδημίας Σωματικής Αγωγής (ΕΑΣΑ) στη Δάφνη εντάχθηκε στο Εθνικό και Καποδιστριακό Πανεπιστήμιο Αθηνών ως Τμήμα Επιστήμης Φυσικής Αγωγής και Αθλητισμού. Η λειτουργία του ξεκίνησε το ακαδημαϊκό έτος 1983-84 ενώ το 1996 έγινε ανεξάρτητο Τμήμα. Με το ΠΔ 98/2013 του Υπουργείου Παιδείας και Θρησκευμάτων εντάχθηκε στην Σχολή Επιστήμης και Φυσικής Αγωγής Α.Π.Θ.

Προσωπικό 
Το Διδακτικό και Ερευνητικό Προσωπικό (Δ.Ε.Π.) της σχολής είναι 78 άτομα (Καθηγητές, Αναπληρωτές Καθηγητές, Επίκουροι Καθηγητές, Λέκτορες). Επίσης το έργο των Καθηγητών συνεπικουρούν 25 Επιστημονικοί Συνεργάτες της Σχολής. Τέλος άλλα 20 άτομα απασχολούνται ως διοικητικοί υπάλληλοι.

Εγκαταστάσεις 
Το Τμήμα Επιστήμης Φυσικής Αγωγής και Αθλητισμού Αθήνας στεγάζεται στους ακόλουθους χώρους:
Νέες εγκαταστάσεις του ΤΕΦΑΑ στη Δάφνη
Πανεπιστημιακό Γυμναστήριο (Εθνικής Αντίστασης)
Κτίρια ΤΑΞΥΠ (Εθνικής Αντίστασης)
Εθνικό Κολυμβητήριο (Εθνικής Αντίστασης)
Κτίριο διοίκησης (μέσα στο Τμήμα), 1ος όροφος

Σπουδές 
Τα Τμήμα Επιστήμης Φυσικής Αγωγής και Αθλητισμού Αθήνας παρέχει την δυνατότητα προπτυχιακών καθώς και μεταπτυχιακών σπουδών. Ειδικότερα, οι προπτυχιακές σπουδές έχουν διάρκεια τεσσάρων ετών (8 εξάμηνα) και οι μεταπτυχιακές σπουδές ενάμισι έτος (3 εξάμηνα).

Παραπομπές

Εξωτερικοί Σύνδεσμοι
Ιστοσελίδα Εθνικό και Καποδιστριακό Πανεπιστήμιο Αθηνών

Ιστοσελίδα Σχολής Επιστήμης Φυσικής Αγωγής και Αθλητισμού

Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Αθήνας

Εθνικό και Καποδιστριακό Πανεπιστήμιο Αθηνών
Junior's TV

Το Junior's TV (ή Jr's TV) ήταν το πρώτο εξολοκλήρου παιδικό τηλεοπτικό κανάλι τοπικής εμβέλειας στην Ελλάδα.

Ιστορικό
Ξεκίνησε στα τέλη του 1992. Εξέπεμπε αναλογικά από τις συχνότητες 60 και 39 UHF, παρεμβάλλοντας την ΕΡΤ. Από το κλείσιμό του στις 17 Νοεμβρίου 1999, ο σταθμός αντικαταστάθηκε από το 0-6 μέχρι τις 14 Φεβρουαρίου 2013 όπου μετονομάστηκε στο σημερινό Smile TV και συνεχίζει μέχρι σήμερα να μεταδίδει παιδικά προγράμματα.

Πρόγραμμα
Το πρόγραμμά του περιείχε παιδικές σειρές (Super Mario World, Μπόλεκ και Λόλεκ, Ρεξ, Τομ και Τζέρι, ThunderCats, BraveStarr, Moomins, Voltron κ.ά.), ντοκιμαντέρ, ταινίες κινουμένων σχεδίων (Το χρυσό πουλί των αδελφών Γκριμ, Ο Καρυοθραύστης, Η λίμνη των κύκνων, The Brave Little Toaster κ.ά.) και δικές του παιδικές εκπομπές. Από τις 11 το βράδυ και μετά μετέδιδε ελληνικές ταινίες και τηλεπωλήσεις.

Ιδιοκτησία
Ο σταθμός από το ξεκίνημά του, ανήκε ιδιοκτησιακά στη ΝΙ.ΧΑ. Ραδιοφωνική και Τηλεοπτική Α.Ε. η οποία συστάθηκε στις 3 Δεκεμβρίου 1992, με έδρα το Χαλάνδρι. Ένα χρόνο αργότερα, η έδρα του σταθμού μεταφέρεται στον Πειραιά ενώ στα τέλη του 1997 ξαναμεταφέρεται στο Χαλάνδρι. Οχτώ μήνες αργότερα, νομιμοποιήθηκε η λειτουργία του σταθμού βάσει απόφασης του Υπουργείου Τύπου με αριθμό πρωτοκόλλου 6439/Ε/20.3.1998.

Ωστόσο, το Υπουργείο Τύπου προχώρησε στο κλείσιμο του σταθμού, βάσει των υπ' αριθμόν 22815/Ε1/4602/5.11.1999 και 23659/Ε1/16.11.1999 αποφάσεών του επικαλούμενο συνεχείς παραβάσεις της νομοθεσίας περί πνευματικής ιδιοκτησίας, και λόγω παρεμβολών κατ' εξακολούθηση στις συχνότητες της ΕΡΤ.

Έπειτα, στις 17 Νοεμβρίου 1999 το κανάλι έπαψε να εκπέμπει με απόφαση εισαγγελέα και την επομένη κατασχέθηκαν τα μηχανήματα από τα στούντιο που διατηρούσε στον Άγιο Δημήτριο, ενώ τρία χρόνια μετά η ιδιοκτήτρια εταιρεία του καναλιού, τέθηκε οριστικώς σε εκκαθάριση λόγω μη αύξησης του μετοχικού της κεφαλαίου.

Κατά την διετία 2004-2005 είχαν γίνει προσπάθειες για να επαναλειτουργήσει ο σταθμός, με άλλο ιδιοκτησιακό καθεστώς. Ωστόσο, μια από τις δυο συχνότητες που είχε ο σταθμός παραχωρήθηκε στον τηλεοπτικό σταθμό 0-6 και νυν Smile TV ο οποίος έχει παρόμοιο πρόγραμμα με παιδικές σειρές, ταινίες και τηλεπωλήσεις.

Παραπομπές

Εξωτερικοί σύνδεσμοι
Junior's TV Blog

Πρώην ελληνικοί τηλεοπτικοί σταθμοί
Εκλογική περιφέρεια Ευβοίας

Η εκλογική περιφέρεια Εύβοιας είναι μία από τις πέντε εκλογικές περιφέρειες της μείζονος περιφέρειας Στερεάς Ελλάδας. Περιλαμβάνει το νομό Εύβοιας και διαιρείται σε οκτώ δήμους σύμφωνα με το Πρόγραμμα Καλλικράτης. Από το 1974 και τις πρώτες μεταπολιτευτικές εκλογές έως σήμερα, η εκλογική περιφέρεια δίνει σταθερά 6 έδρες στο Ελληνικό Κοινοβούλιο. Σήμερα, οι εγγεγραμμένοι ψηφοφόροι στην εκλογική περιφέρεια Εύβοιας ξεπερνούν τις 200.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από τη μεταπολίτευση και μετά στο νομό Εύβοιας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στο νομό Εύβοιας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015).

Οι εκλεγμένοι βουλευτές
Στον πίνακα που ακολουθεί αναφέρονται αναλυτικά οι βουλευτές που εξελέγησαν στην εκλογική περιφέροια Εύβοιας από τη Μεταπολίτευση ως σήμερα.

Πηγές
Βουλ. 1974: Κώστα Διγκαβέ, «Οι εκλογές στην Ελλάδα 1844-1985», Εκδόσεις Μαλλιάρης - Παιδεία, Θεσσαλονίκη 1986.
Βουλ. 1977: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979.
Βουλ. 1981, Ευρ. 1981 και Ευρ. 1984: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985.
Βουλ. 1985: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986.
Βουλ. Ι. 1989, Ευρ. 1989, Βουλ. Ν. 1989 και Βουλ. 1990: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990.
Βουλ. 1993: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994.
Ευρ. 1994: Εφημερίδα Το Ποντίκι, Τρίτη 14 Ιουνίου 1994.
Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012 και Ευρ. 2014: Ιστοσελίδα Υπ. Εσωτερικών .

Παραπομπές
Εκλογική περιφέρεια Ευρυτανίας

Η εκλογική περιφέρεια Ευρυτανίας είναι εκλογική περιφέρεια της Ελλάδας, η οποία περιλαμβάνει το νομό Ευρυτανίας. Είναι μία από τις 7 μονοεδρικές περιφέρειες της Ελλάδας. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 30.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Ευρυτανία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές Ευρυτανίας 1974-σήμερα
Ακολουθούν οι βουλευτές Ευρυτανίας της περίοδου 1974-2019

Παραπομπές
Εκλογική περιφέρεια Φθιώτιδας

Η εκλογική περιφέρεια Φθιώτιδας είναι εκλογική περιφέρεια της Ελλάδας, η οποία περιλαμβάνει το νομό Φθιώτιδας. Στην εκλογική περιφέρεια αντιστοιχούν σήμερα 5 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 154.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Φθιώτιδα. Συγκεκριμένα, παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές Φθιώτιδας 1974-σήμερα
Ακολουθούν οι βουλευτές Φθιώτιδας της περιόδου 1974-2019:

Παραπομπές
Ταινιοθήκη της Ελλάδος

Η Ταινιοθήκη της Ελλάδος είναι ίδρυμα μη κερδοσκοπικού χαρακτήρα που ως σκοπό έχει την παραγωγή και διάδοση του ελληνικού και παγκόσμιου κινηματογράφου. Επίσης είναι μέλος της Διεθνούς Ένωσης Κινηματογραφικών Αρχείων και ιδρυτικό μέλος της Ευρωπαϊκής Ένωσης Κινηματογραφικών Αρχείων. Συμμετέχει και στο Ελληνικό Κέντρο Κινηματογράφου, στο Φεστιβάλ Θεσσαλονίκης και, τέλος, στην Κριτική Επιτροπή Κρατικών Κινηματογραφικών Βραβείων ποιότητας.

Εδρεύει στον κινηματογράφο «Λαΐς» στον Κεραμεικό, και έχει τέσσερα τμήματα: 
1) Εργαστήρια αποκατάστασης, συντήρησης και φύλαξης του αρχειακού υλικού
2) Βιβλιοθήκη
3) Ψηφιακό αναγνωστήριο
4) Μουσείο  

Ενώ πολλές φορές προβάλει διάφορα αφιερώματα με θέμα ηθοποιούς, εποχές, ξενόγλωσσες και ελληνόφωνες ταινίες κ.λπ.

Ιστορία 
Το ίδρυμα ιδρύθηκε το 1963 με την επωνυμία «Αρχεία Ταινιών Ελλάδος-Ταινιοθήκη της Ελλάδος» με το Βασιλικό Διάταγμα 105/1963 και αποτέλεσε μετεξέλιξη της Κινηματογραφικής Λέσχης Αθηνών που είχε ιδρυθεί το 1950 από την Ένωση Κριτικών Κινηματογράφου Αθηνών. Πρώτη πρόεδρος του ιδρύματος υπήρξε η Αγλαΐα Μητροπούλου. που χάρη στη φιλία της με τον διευθυντή της Γαλλικής Ταινιοθήκης Ανρί Λαγκλουά  κατάφερε να αποσπάσει, σε μορφή δανεισμού, πολλά προγράμματα όπως αφιερώματα σε δημιουργούς, σχολές, εθνικές κινηματογραφίες και άλλα.

Στις 4 Δεκεμβρίου του 2014, η Ταινιοθήκης της Ελλάδος, ψηφίστηκε από την Ολομέλεια της Βουλής, ως επίσημος φορέας διαφύλαξης κινηματογραφικής κληρονομιάς.

Στο 37ο Φεστιβάλ Ντοκιμαντέρ που έγινε στο Παρίσι και, συγκεκριμένα, στο Κέντρο Πομπιντού, η Ταινιοθήκη της Ελλάδας, τιμήθηκε ως το τιμώμενο κινηματογραφικό αρχείο του 37oυ Διεθνούς Φεστιβάλ Ντοκιμαντέρ «Cinéma du réel», για το 2015. Αυτή ήταν η τρίτη συνεχόμενη χρονιά, που τιμήθηκε η ειδική θεματική ενότητα σε ταινιοθήκες. Τις δύο προηγούμενες χρονιές είχα τιμηθεί το 2013 και το 2014, η Ταινιοθήκη της Χιλής και η Ταινιοθήκη της Πορτογαλίας, αντιστοίχως.

Αρχεία
Το αρχείο του ιδρύματος περιέχει 10.000 ταινίες εκ των οποίων 600 είναι ελληνικής παραγωγής.

Σκοπός 
Συνοπτικά, ο σκοπός της Ταινιοθήκης της Ελλάδος είναι:
 να συγκεντρώνει ολοένα και περισσότερες κινηματογραφικές ταινίες παντός είδους, ελληνικές και ξένες
 να τις διαφυλλάσσει, να τις συντηρεί και να τις διαδίδει για να τις γνωρίζει ο κόσμος
 να συγκεντρώνει κινηματογραφικά τεκμήρια όπως φωτογραφίες, άρθρα, βιβλία, μακέτες σκηνικών κ.α
 να είναι σε συνεργασία με άλλους ξένους οργανισμούς και με την FIAF, για να μπορούν να οργανώνουν εκδηλώσεις για το κοινό και να καλλιεργήσουν καλλιτεχνικές σχέσεις
 να οργανώνει τακτικές προβολές 
 να ερευνά την ιστορία και την εξέλιξη του Κινηματογράφου

Παραπομπές

Εξωτερικοί σύνδεσμοι
 Επίσημη ιστοσελίδα της Ταινιοθήκης της Ελλάδος
 Αφιέρωμα του Cinéma du réel, στην Ταινιοθήκη της Ελλάδος
 Η Ταινιοθήκη της Ελλάδος στο ΥΠΠΟ

Μουσεία στην Αθήνα
Ελληνικά κοινωφελή ιδρύματα
Κινηματογράφος στην Ελλάδα
Κατερίνα Καζέλλι

Η Κατερίνα Καζέλλι (ιταλ. Caterina Caselli, γεννήθηκε στις 10 Απριλίου του 1946 στη Μόντενα) είναι Ιταλιδα παραγωγός δίσκων και πρώην τραγουδίστρια και ηθοποιός.

Το 1966 έκανε το ντεμπούτο της στο Φεστιβάλ του Σαν Ρέμο με το "nessuno mi può giudicare", ένα τραγούδι που απορρίφθηκε από τον Αντριάνο Τσελεντάνο, σημειώνοντας αξιόλογη επιτυχία. Το τραγούδι πούλησε πάνω από ένα εκατομμύριο αντίτυπα και έγινε χρυσός δίσκος. Η Κατερίνα Καζέλλι είχε επίσης σημαντική επιτυχία με μια ιταλική διασκευή του τραγουδιού του David McWilliams "Days of Pearly Spencer" που το ονομάσε "Il Volto Della Vita".

Είναι επίσης η πρόεδρος της Sugar Music, της δισκογραφικής εταιρείας του Αντρέα Μποτσέλλι, από τότε που τον ανακάλυψε το 1992.

Παραπομπές

Πηγές 
Murrells, Joseph (1978). The Book of Golden Discs (2nd ed.). London: Barrie and Jenkins Ltd. p. 202. ISBN 0-214-20512-6.

Εξωτερικοί σύνδεσμοι

Ιταλοί τραγουδιστές
Ιταλίδες ηθοποιοί κινηματογράφου
Κόλπος της Ταγγέρης

Ο Κόλπος της Ταγγέρης (αραβικά : خليج طنجة) είναι κόλπος του Μαρόκου στη Μεσόγειο θάλασσα. Βρίσκεται κοντά στο Στενό του Γιβραλτάρ και ονομάζεται έτσι από την πόλη Ταγγέρη που βρίσκεται στη ακτή του. Όρια του είναι τα ακρωτήρια Μαλαμπάτα και Σπαρτέλ.

Ο κόλπος είναι δημοφιλής τουριστικός προορισμός.

Παραπομπές

Εξωτερικοί σύνδεσμοι
 

Γεωγραφία του Μαρόκου
Κόλποι της Μεσογείου
Κόλποι
Φ91 Ντουντελάνζ

Η Φ91 Ντουντελάνζ (γαλλικά: F91 Dudelange, ) είναι ένας ποδοσφαιρικός σύλλογος από το Ντουντελάνζ, στο δυτικό Λουξεμβούργο. Ιδρύθηκε το 1991. Έδρα της ομάδας είναι το Stade Jos Nosbaum, χωρητικότητας 2558 θεατών. Συμμετέχει στο Πρωτάθλημα ποδοσφαίρου Λουξεμβούργου. Έχει κερδίσει 13 πρωταθλήματα και 7 κύπελλα.

Ευρωπαϊκές συμμετοχές

Παραπομπές

Εξωτερικοί σύνδεσμοι
Επίσημη ιστοσελίδα

Ποδοσφαιρικές ομάδες Λουξεμβούργου
Ιδρύσεις ποδοσφαιρικών ομάδων το 1991
Charlie Hebdo

Το Charlie Hebdo (προφορά: Σαρλί Εμπντό) είναι γαλλικό εβδομαδιαίο περιοδικό σατιρικού περιεχομένου, του οποίου ο πολιτικός προσανατολισμός βρίσκεται προς την αριστερά. Σε μεγάλο βαθμό εικονογραφημένο, αποτελείται από αριθμό στηλών, ενώ σε ορισμένες περιπτώσεις πραγματοποιεί ερευνητική δημοσιογραφία δημοσιεύοντας ρεπορτάζ από το εξωτερικό ή αναφορικά με θεματολογίες όπως οι αιρέσεις, η ακροδεξιά, ο καθολικισμός, ο ισλαμισμός, ο ιουδαϊσμός, η πολιτική, ο πολιτισμός, κτλ. Σύμφωνα με τον Στεφάν Σαρμπονιέ, αρχισυντάκτη, η σύνταξη του περιοδικού αντικατοπτρίζει «όλες τις συνιστώσες της πλουραλιστικής αριστεράς, καθώς και τους απέχοντες των εκλογών».

Στις 7 Ιανουαρίου 2015, δύο οπλισμένα άτομα επιτέθηκαν στα γραφεία του περιοδικού, σε τρομοκρατική επίθεση που είχε σαν αποτέλεσμα την δολοφονία 12 ανθρώπων, ανάμεσα στους οποίους ήταν μέλη της συντακτικής ομάδας του περιοδικού και τον τραυματισμό πολλών άλλων.

Παραπομπές 

Περιοδικά με τόπο έκδοσης τη Γαλλία
Αριέττα Μουτούση

Η Aριέττα Μουτούση (Παρίσι, 28 Μαρτίου 1957) είναι Ελληνίδα ηθοποιός.

Βιογραφία 
Γεννήθηκε στο Παρίσι και ήρθε στην Ελλάδα όταν ήταν μόλις 4 ετών. Είναι απόφοιτος της Δραματικής Σχολής του Εθνικού Θεάτρου.

Είναι κόρη της ηθοποιού Νόνικας Γαληνέα και του νευρολόγου - ψυχιάτρου Νίκου Μουτούση. Έχει δύο αδερφές: την Αλεξία, με την οποία είναι δίδυμες, και την Αμαλία, που είναι γεννημένη το 1961 και είναι κι αυτή ηθοποιός, καθώς και ένα μικρότερο αδερφό από το δεύτερο γάμο του πατέρα της.

Φιλμογραφία

Τηλεόραση

Κινηματογράφος

Θέατρο

Διαδικτυακές Σειρές

Σκηνοθεσία 
Έχει σκηνοθετήσει το έργο της Βίλης Σωτηροπούλου "Υψηλή Μαγειρική των Σχέσεων".

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Ίδρυμα Μακεδονικού Βραβείου

Το Ίδρυμα Μακεδονικού Βραβείου, συστάθηκε το 2002 και υπάγεται στην εποπτεία και τον έλεγχο των υπουργείων Οικονομικών, Εθνικής Παιδείας, και Πολιτισμού.

Ιστορικό 
Εδρεύει στην πόλη της Δράμας και λειτουργεί ως κοινωφελές ίδρυμα, με σκοπό την επιλογή και βράβευση ενός Έλληνα πολίτη, που έχει διακριθεί για τις εξαιρετικές του επιδόσεις στις επιστήμες, στη λογοτεχνία ή στις τέχνες. Η ιδέα για το ίδρυμα, αλλά και τα χρήματα για τη λειτουργία του ιδρύματος καταβλήθηκαν από κάτοικο της Δράμας, ο οποίος μέχρι το 2008 είχε επιλέξει να μείνει ανώνυμος. Σε δημοσίευση του 2010, αναφέρθηκε ότι ιδρυτής του ήταν ο Ευάγγελος Μαρινόπουλος (Ξηροπόταμος Δράμας, 15 Σεπτεμβρίου 1937), γιατρός και συγγραφέας.

Βραβευθέντες 
Με το Μακεδονικό Βραβείο έχουν βραβευτεί έως τώρα για το έργο τους οι:
 Κική Δημουλά, ποιήτρια, 2003
 Δημήτρης Νανόπουλος, φυσικός, 2005
 Δαμιανός Σακάς, ιατρός, 2006
 Αγνή Βλαβιανού-Αρβανίτη, βιολόγος, 2007
 Σταμάτης Σπανουδάκης, μουσικοσυνθέτης, 2008
 Νάσος Βαγενάς, ποιητής, 2009
 Αθανάσιος Κωνσταντόπουλος, επιστήμονας, 2011
 Παύλος Άγγελος Κουγιουμτζής, γλύπτης, 2012
 Γιώργος Γραμματικάκης, φυσικός και συγγραφέας, 2013
 Κατερίνα Περιστέρη, αρχαιολόγος, 2014
 Γεώργιος Μεταλληνός, θεολόγος, 2015
 Γιώργος Βρακάς, ιατρός, 2016
 Άγγελος Τσιάρας, αστροφυσικός, 2017

Παραπομπές

Εξωτερικοί σύνδεσμοι 
 Επίσημος ιστότοπος 

Μη κυβερνητικές οργανώσεις
Μακεδονικο
Δράμα (πόλη)
Ιστορία της Δράμας
Εθνική Ζάμπιας (ποδόσφαιρο ανδρών)

Η εθνική ομάδα ποδοσφαίρου της Ζάμπιας εκπροσωπεί τη Ζάμπια στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Ζάμπιας. Έδρες της ομάδας αποτελούν το Στάδιο Εθνικών Ηρώων και το Στάδιο Λέβι Μουαναουάσα.

Ιστορία 
Η ομάδα κατέκτησε το Κύπελλο Εθνών Αφρικής 2012, ενώ συμμετείχε στον τελικό ακόμα 2 φορές.

Στάδιο 
Η εθνική ομάδα χρησιμοποιεί ως έδρες το Στάδιο Εθνικών Ηρώων, χωρητικότητας 60.000 θεατών που βρίσκεται στην πρωτεύουσα Λουσάκα και το Στάδιο Λέβι Μουαναουάσα, χωρητικότητας 49.800 θεατών, που βρίσκεται στην Ντόλα.

Παραπομπές

Εξωτερικοί σύνδεσμοι 
SoccerZambia
Zambia at FIFA.com
Rumahmpo  Official Website
Zambian Football Association official website
ZambianFootball.net
kakaktogel link site true
Gabon air disaster accident report at the Aviation Safety Network database
Εκλογική περιφέρεια Αργολίδας

Η εκλογική περιφέρεια Αργολίδας είναι εκλογική περιφέρεια της Ελλάδας, η οποία περιλαμβάνει το νομό Αργολίδας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 96.000.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Αργολίδα. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Ευρωεκλογές

Βουλευτές Αργολίδας 1974-σήμερα
Ακολουθούν οι βουλευτές Αργολίδας της περίοδου 1974-2015

Παραπομπές
Ζωολογικός κήπος

Ο ζωολογικός κήπος ή ζωολογικό πάρκο είναι μια εγκατάσταση στην οποία βρίσκονται διάφορα είδη ζώων μέσα σε περιορισμένους χώρους, με σκοπό να εκτίθενται στο κοινό και ορισμένες φορές να εκτρέφονται. Σήμερα, σε όλο το κόσμο λειτουργούν περίπου 2.000 ζωολογικοί κήποι, οι οποίοι προσελκύουν περίπου 350 εκατομμύρια επισκέπτες κάθε χρόνο.

Οι ζωολογικοί κήποι, κατά καιρούς, έχουν δεχτεί αρνητικά σχόλια από αυστηρούς χορτοφάγους και ακτιβιστές για τα δικαιώματα των ζώων.

Η αρχή  
Κατά τους αρχαίους και μεσαιωνικούς χρόνους, σε ιπποδρόμους και θηριοτροφεία, βρίσκονταν υπο κράτηση διάφορα είδη ζώων. Την εποχή των γεωγραφικών ανακαλύψεων, πολλά άγνωστα αλλά και γνωστά ζώα μεταφέρθηκαν στην Ευρώπη, σε ειδικά διαμορφωμένους και περιφραγμένους χώρους, από όπου μπορούσε ο κόσμος να δει τα ζώα.

Ενυδρεία 
Τα ενυδρεία είναι χώροι που ζουν σε αιχμαλωσία, σε διαμορφωμένους χώρους υδρόβια, πολικά και θαλασσία ζωα. Πολλοί ζωολογικοί κήποι στεγάζουν και ενυδρείο, αν και σε αντίθεση με τους τελευταίους, τα ενυδρεία φιλοξενούν αποκλειστικά υδρόβια είδη. 

Κάποια μαλιστα φιλοξενούν και θαλάσσια θηλαστικά όπως δελφίνια ή όρκες, τα οποία δίνουν παράσταση.

Παραπομπές 
,

 
Καλή διαβίωση των ζώων
Εθνική Κένυας (ποδόσφαιρο ανδρών)

Η Εθνική Κένυας είναι η εθνική ποδοσφαιρική ομάδα της Κένυας. Ελέγχεται από την Ποδοσφαιρική Ομοσπονδία Κένυας. Είναι μέλος στην Αφρικανική Συνομοσπονδία Ποδοσφαίρου και στο Συμβούλιο Ποδοσφαιρικών Ομοσπονδιών Ανατολικής και Κεντρικής Αφρικής. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου. Έδρα της ομάδας είναι το Moi International Sports Centre.

Εξωτερικοί σύνδεσμοι
 Kenya  at FIFA.com
 FoStats.com - Database of all Kenyan players and coaches
 Futaa.com – Kenyan Football Portal

Εθνική Κένυας (ποδόσφαιρο)
Εθνική Μπουρούντι (ποδόσφαιρο ανδρών)

Η Εθνική Μπουρούντι είναι η εθνική, ποδοσφαιρική ομάδα του Μπουρούντι. Ελέγχεται από την Ποδοσφαιρική Ομοσπονδία Μπουρούντι. Δεν έχει προκριθεί ποτέ σε τελική φάση του Παγκοσμίου Κυπέλλου Ποδοσφαίρου ή του Κυπέλλου Εθνών Αφρικής. Στα προκριματικά του Κυπέλλου Εθνών Αφρικής 1994 έχασε την πρόκριση για την τελική φάση στα πέναλτι από την Γουινέα. Έδρα της ομάδας είναι το Prince Louis Rwagasore Stadium.

Ποδόσφαιρο στο Μπουρούντι
Μπουρουντί
Ζωρζ Βολίνσκυ

Ο Ζωρζ Βολίνσκυ ή Ζορζ Βολίνσκι (Georges Wolinski - η ορθή προφορά στα γαλλικά είναι: Ζωρζ Βολανσκί, 28 Ιουνίου 1934 - 7 Ιανουαρίου 2015) ήταν Γάλλος σκιτσογράφος, γνωστός για τα έργα του και στη Γαλλία, αλλά και παγκοσμίως. Δολοφονήθηκε στο Παρίσι σε ηλικία 80 ετών, σε τρομοκρατική επίθεση εναντίον του προσωπικού του σατιρικού περιοδικού Charlie Hebdo. Από τον τύπο χαρακτηρίστηκε ως «βασιλιάς των σκιτσογράφων του τύπου» ή «μυθικός σκιτσογράφος» για το έργο του. Το 2005 βραβεύτηκε με το Μεγάλο Βραβείο της πόλης του Ανγκουλέμ για τα κόμικς (Grand Prix d' Angoulême) από το Διεθνές Φεστιβάλ Κόμικς του Ανγκουλέμ καθώς και με την ανώτατη κρατική διάκριση της Γαλλίας, την Ordre national de la Légion d'honneur (Λεγεώνα της Τιμής).

Αναφορές

Σκιτσογράφοι
Γάλλοι δημιουργοί κόμικς
Εθνική Βιετνάμ (ποδόσφαιρο ανδρών)

Η Εθνική Βιετνάμ είναι η εθνική ομάδα ποδοσφαίρου του Βιετνάμ. Ελέγχεται από την Ποδοσφαιρική Ομοσπονδία Βιετνάμ. Έδρα της ομάδας είναι το Mỹ Đình National Stadium.

Τη δεκαετία του 1950 η ομάδα ήταν γνωστή σαν Εθνική Νοτίου Βιετνάμ και ήταν μια από τις 4 πιο δυνατές ομάδες της Ασίας. Συμμετείχε στην τελική φάση του Ασιατικού Κυπέλλου Εθνών το 1956 και το 1960, τερματίζοντας και τις δύο φορές στην 4η θέση. 

Όταν το Βιετνάμ ήταν χωρισμένο σε Βόρειο Βιετνάμ και Νότιο Βιετνάμ, υπήρχαν δύο εθνικές ομάδες και οι δύο ελέγχοντας από διαφορετικές ομοσπονδίες. Μετά την ένωση των δύο χωρών, δημιουργήθηκε η Εθνική Βιετνάμ.

Σήμερα, η ομάδα είναι μία από τις πιο πετυχημένες ομάδες στη Νοτιοανατολική Ασία μαζί με τις Εθνική Ταϊλάνδης (ποδόσφαιρο ανδρών), Εθνική Σιγκαπούρης (ποδόσφαιρο ανδρών), Εθνική Ινδονησίας (ποδόσφαιρο ανδρών) και Εθνική Μαλαισίας (ποδόσφαιρο ανδρών).

Δείτε ακόμη

 Εθνική Βορείου Βιετνάμ (ποδόσφαιρο ανδρών)
 Εθνική Νοτίου Βιετνάμ (ποδόσφαιρο ανδρών)

Εξωτερικοί σύνδεσμοι
 Vietnam Football Federation official site
 FIFA.com-Vietnam  Vietnam's profile from FIFA website

Ποδόσφαιρο στο Βιετνάμ
Βιετναμ
Star Wars Rebels

Star Wars Rebels ονομάζεται τρισδιάστατη αμερικανική τηλεοπτική σειρά κινουμένων σχεδίων, δημιουργημένη εξ' ολοκλήρου στον υπολογιστή. Η σειρά δημιουργήθηκε από τον Τζορτζ Λούκας και παράχθηκε από την Lucasfilm Animation. Προβλήθηκε για πρώτη φορά στις ΗΠΑ στις 3 Οκτωβρίου του 2014 στο κανάλι Disney XD. 

Διαδραματίζεται στον φανταστικό σύμπαν Ο Πόλεμος των Άστρων. Τοποθετείται χρονικά μετά τα γεγονότα του κινηματογραφικού επεισοδίου Η Εκδίκηση των Σιθ αλλά πριν τα γεγονότα της ταινίας Rogue Οne, και συγκεκριμένα κατά την εποχή της Γαλαξιακής Αυτοκρατορίας, όπου οι Σιθ εξουσιάζουν πλέον τον Γαλαξία, ωστόσο μια επανάσταση ενάντια στην Αυτοκρατορία θα σχηματιστεί, με στόχο να την ανατρέψει. Πρωταγωνιστές είναι καινούργιοι χαρακτήρες, οι οποίοι εμφανίστηκαν για πρώτη φορά σε αυτήν την σειρά.

Η σειρά έχει λάβει γενικότερα θετική υποδοχή.

Πλοκή 

Διαδραματιζόμενη πέντε χρόνια πριν από τα γεγονότα της ταινίας Ο Πόλεμος των Άστρων και δεκαπέντε χρόνια μετά την πτώση της Γαλαξιακής Δημοκρατίας και του τάγματος των Τζεντάι στην ταινία Η Εκδίκηση Των Σιθ, η σειρά αυτή ακολουθεί ένα μικρό γκρουπ επαναστατών, οι οποίοι συμμαχούν μεταξύ τους ως επιβάτες ενός διαστημοπλοίου ονόματι Ghost. Η σειρά εστιάζει επίσης στην προέλευση κάποιων ομάδων, οι οποίες σχηματίζουν την Επαναστατική Συμμαχία.

Χαρακτήρες και φωνές

Πρωταγωνιστές 
 Τέιλορ Γκρέι ως Έζρα Μπρίτζερ
 Βανέσα Μάρσαλ ως Χίρα Σιντούλα
 Φρέντι Πρινζ Τζούνιορ ως Κέιναν Τζάρους
 Τίγια Σίρκαρ ως Σαμπίν Ρεν
 Στιβ Μπλουμ ως Γκάραζεμπ "Ζεμπ" Ορέλιος
Ντέιβιντ Ογιελόβο ως Πράκτορας Κάλους
Ντέιβ Φιλόνι ως Τσόπερ
Ντι Μπράντλεϊ Μπάκερ ως Καπετάνιος Rex (Κύκλοι 2-4)
Σαμ Γουίτνερ ως Μολ (Κύκλοι 2-3)
Λαρς Μίκελσεν ως Μέγας Ναύαρχος Θρον (Κύκλοι 3-4)

Δευτερεύοντες 
 Άσλεϊ Εκστάιν ως Ασόκα Τάνο
 Τζέισον Άιζακς ως Μέγας Ανακριτής
Τζέιμς Ερλ Τζόουνς ως Νταρθ Βέιντερ
Ματ Λάντερ ως Άνακιν Σκαϊγουώκερ
Στίβεν Στάντον ως Μέγας Μοφφ Τάρκιν
Σαμ Γουίτνερ και Ίαν ΜακΝτάιαρμιντ ως Αυτοκράτορας Πάλπατιν
Μέρι Ελίζαμπεθ ΜακΓκλιν ως Κυβερνήτης Αρίντα Πράις
Φόρεστ Γουίτακερ ως Σο Γκερέρα
Τζενεβίβ Ο'Ράιλι ως Μον Μόθμα

Καλεσμένοι 
 Άντονι Ντάνιελς ως C-3PO
 Φρανκ Οζ ως Γιόντα
 Τζέιμς Άρνολντ Τέιλορ και Στίβεν Στάντον ως Όμπι-Ουάν Κενόμπι
Μπίλλι Ντι Γουίλιαμς ως Λάντο Καλρίσιαν
Νέιθαν Κρες ως Γουέτζ Αντίλις

Πρεμιέρα 
Η σειρά έκανε πρεμιέρα στο Ηνωμένο Βασίλειο και στην Ιρλανδία στις 16 Οκτωβρίου του 2014.

Παραπομπές

Εξωτερικοί σύνδεσμοι 

Αμερικανικές τηλεοπτικές σειρές
Τηλεοπτικές σειρές κινουμένων σχεδίων
Τηλεοπτικές σειρές Star Wars κινουμένων σχεδίων
Τηλεοπτικές σειρές της Lucasfilm
Τηλεοπτικές σειρές του Disney Channel
Τηλεοπτικές σειρές του Disney XD
Star Wars: Πόλεμος των Κλώνων (τηλεοπτική σειρά, 2003)

Star Wars: Πόλεμος των Κλώνων  (αγγλικά: Star Wars: Clone Wars) ονομάζεται αμερικανική τηλεοπτική μίνι σειρά δισδιάστατων κινουμένων σχεδίων. Η σειρά αυτή δημιουργήθηκε από τους Τζορτζ Λούκας και Τζέντι Ταρτακόβσκι, παράχθηκε από την Lucasfilm Ltd. σε συνεργασία με το Cartoon Network Studios και προβλήθηκε για πρώτη φορά στην Αμερική, στο κανάλι Cartoon Network στις 7 Νοεμβρίου του 2003. Διαδραματίζεται στο φανταστικό σύμπαν Ο Πόλεμος των Άστρων, ενώ χρονικά τοποθετείται κατά την περίοδο ανάμεσα στα κινηματογραφικά επεισόδια της δεύτερης τριλογίας, Η Επίθεση των Κλώνων και Η Εκδίκηση των Σιθ και συγκεκριμένα κατά την διάρκεια του Πολέμου των Κλώνων, εξ' ου και ο τίτλος της σειράς. Πρωταγωνιστές είναι κυρίως χαρακτήρες που εμφανίστηκαν και στις κινηματογραφικές ταινίες της δεύτερης τριλογίας του σύμπαντος Ο Πόλεμος των Άστρων όπως ο Άνακιν Σκαϊγουώκερ, ο Όμπι-Ουάν Κενόμπι, ο Γιόντα καθώς και άλλοι Ιππότες του Τάγματος των Τζεντάι, οι οποίοι κατά την διάρκεια του Πολέμου των Κλώνων, ηγούνται κλώνων στρατιωτών σε μάχες ενάντια σε στρατούς μαχητικών ανδροειδών του κινήματος των Αυτονομιστών και των Σιθ. 

Από την κυκλοφορία του και μετά έχει λάβει κριτικούς επαίνους και βαθμολογήθηκε στο No. 21 στην λίστα του IGN 100 Καλύτερες Τηλεοπτικές Σειρές Κινουμένων Σχεδίων. Μετά την απόκτηση της Lucasfilm από την εταιρία The Walt Disney Company η σειρά έπαψε να αποτελεί μέρος του κανόνα.

Περίληψη
Το κυρίως θέμα αυτής της σειράς είναι οι περιπέτειες των Τζεντάι Όμπι-Ουάν Κενόμπι και Άνακιν Σκαϊγουώκερ κατά την διάρκεια του Πολέμου των Κλώνων όπου ηγούνται ενός στρατού κλώνων ενάντια στους Αυτονομιστές.

Ηθοποιοί και Χαρακτήρες

 Ματ Λούκας ως η φωνή του Άνακιν Σκαϊγουώκερ
Τζέιμς Άρνολντ Τέιλορ ως η φωνή του Όμπι-Ουάν Κενόμπι, του Βοηθού No. 1 και του Βοηθού No. 3
Τομ Κέιν ως η φωνή του Γιόντα
Γκρέι ΝτεΛάιλ ως η φωνή της Πάντμε Αμιντάλα, της Ασάζ Βέντρες και της Σακ Τι
Άντονι Ντάνιελς ως η φωνή του C-3PO
Κόρεϊ Μπάρτον ως η φωνή του Κόμη Ντούκου, του Σαν Χιλ και του Πολεμιστή No. 2 
Τζον ΝτιΜάτζιο ως η φωνή του Στρατηγού Γκρίβους (Κύκλος 2) και ενός Πάνταγουαν
Ρίτσαρντ ΜακΓκόναγκλ ως η φωνή του Στρατηγού Γκρίβους (Κύκλος 3) και του Κίτ Φίστο
Νικ Τζέιμσον ως η φωνή του Πάλπατιν/Νταρθ Σίντιους
Ντάραν Νόρις ως η φωνή του Κι-Άντι-Μούντι και της Ήβεν Πιελ
Τέρενς Κ. Κάρσον ως η φωνή του Μέις Γουίντου και της Σέσι Τιν
Αντρέ Σολιούζο ως η φωνή των Κλώνων Στρατιωτών και του Καπετάνιου Τάιφο

Παραπομπές

Εξωτερικοί Σύνδεσμοι

Αμερικανικές τηλεοπτικές σειρές
Τηλεοπτικές σειρές κινουμένων σχεδίων
Τηλεοπτικές σειρές Star Wars κινουμένων σχεδίων
Τηλεοπτικές σειρές της Lucasfilm
Τηλεοπτικές σειρές του Cartoon Network
Τηλεοπτικές σειρές επιστημονικής φαντασίας κινουμένων σχεδίων
Gothic metal

Το Gothic metal είναι είδος ακραίας μουσικής, που αναπτύχθηκε στο Ηνωμένο Βασίλειο και στη Ρωσία στις αρχές της δεκαετίας του '90 και αποτελεί μίξη του gothic rock με το heavy metal. Πρωτοπόροι του είδους υπήρξαν οι Paradise Lost, Anathema και My Dying Bride, ενώ άλλα σπουδαία ονόματα υπήρξαν οι Type Ο Negative από τις Ηνωμένες Πολιτείες, οι The Gathering από την Ολλανδία και οι Tiamat από τη Σουηδία.

Χαρακτηριστικά
To gothic metal αναμειγνύει τις χαμηλά κουρδισμένες κιθάρες και τους πεσιμιστικούς στίχους του doom metal με τη σκοτεινή και ρομαντική ατμόσφαιρα του gothic rock. Οι στίχοι των τραγουδιών έχουν συνήθως να κάνουν με την απώλεια, τον θάνατο, τον ρομαντισμό, τη χαμένη αγάπη και τη γοτθική φαντασία. Τα φωνητικά ποικίλουν από γρυλίσματα μέχρι βαρύτονα και καθαρά, ενώ το γοτθικό στοιχείο έχει αναμειχθεί με ακραία είδη του metal, όπως το black ή το death metal.

Καταβολές
Από τις αρχές της δεκαετίας του '70, πολλά συγκροτήματα επηρέασαν τη δημιουργία και την αισθητική του gothic metal, μεταξύ αυτών οι Black Sabbath, Celtic Frost, Rainbow, Dio, Blue Öyster Cult, Deep Purple και Mercyful Fate.

Στα μέσα της δεκαετίας του '80, εμφανίστηκε το gothic rock, ως αποτέλεσμα του κινήματος του πανκ. Πιο γνωστό συγκρότημα του είδους υπήρξαν οι The Cure, ενώ ιδιαίτερα επιδραστικοί υπήρξαν οι Christian Death.

Στις αρχές της δεκαετίας του '90 πραγματοποίησαν το δισκογραφικό τους ντεμπούτο ονόματα όπως οι My Dying Bride, Paradise Lost και Anathema, με ήχο που συνδύαζε το death metal, το doom και το gothic, ενσωματώνοντας στον ήχο τους πλήκτρα, γυναικεία φωνητικά, κ.α..

Αξιόλογα συγκροτήματα του είδους

Πηγές
 Heavy Metal Classifications: A History of Gothic Metal
 Defining Gothic Metal: The Truth And Lies Of The Scene
 Top 100 Gothic metal albums - Metal Storm

Είδη heavy metal
Telewizja Polska

Η Τηλεόραση της Πολωνίας (πολωνικά: Telewizja Polska, TVP) είναι η δημόσια τηλεόραση της Πολωνίας η οποία ιδρύθηκε το 1952. Μεταδίδει σε όλη την χώρα, ενώ υπάρχει το δορυφορικό κανάλι (TVP Polonia) που μεταδίδει στις ΗΠΑ, στον Καναδά, στην Αυστραλία 24 ώρες το 24ωρο. Χρηματοδοτείται από το Υπουργείο Εξωτερικών στην Πολωνία και από διαφημίσεις.

Τηλεοπτικά κανάλια

Αναλυτικότερα

TVP1
Το πρώτο κανάλι TVP1, μεταδίδει ειδήσεις, θέματα επικαιρότητας, ταινίες, δράματα, και τον αθλητισμό. Πιο συγκεκριμένα μερικές από τις εκπομπές είναι: Εκδίκηση (ξένη σειρά), Διαγωνισμός Τραγουδιού Eurovision (ψυχαγωγία), Εθνική Πολωνίας (αθλητισμός), Tabaluga (παιδική σειρά) και άλλες. Το TVP1 έχει και ξεχωριστό κανάλι HD, το TVP1 HD. Μεταδίδει και σε περιοχές της Λιθουανίας.

TVP2
Μεταδίδει ειδήσεις, ταινίες, κωμωδίες, σαπουνόπερες, τηλεοπτικές σειρές, stand-up comedies, εκπομπές πολιτισμού, τον αθλητισμό και τηλεπαιχνίδια. Μερικές από τις εκπομπές είναι: Ο mnie się μ.σ.α martw (Μην ανησυχείτε για μένα, κωμική σειρά), Rozmowy po-szczególne (κουλτούρα - πολιτισμός) κ.α.
Το TVP2 έχει και ξεχωριστό κανάλι HD, το TVP2 HD. Μεταδίδει και σε περιοχές της Λιθουανίας.

TVP Polonia
Κανάλι για την Πολωνική διασπορά. Έχει την έδρα του στην Βαρσοβία και μεταδίδει προγράμματα πολιτισμού σε πολλές χώρες του κόσμου.

Εξωτερικοί σύνδεσμοι
 

Τηλεοπτικοί σταθμοί
Πολιτισμός της Πολωνίας
Κρατικοί ραδιοτηλεοπτικοί σταθμοί